
MAJ. MARIJIN MESEC 



v Marijini luči bere Cerkev na obličju žene sij takšne 
lepote, ki odseva najvišja čustva, kar jih premore 
človeško srce: celostno predanost ljubezni, moč, ki se 
zna ustavljati naj hujšim bolečinam, neomajno zvestobo 
in neutrudljivo delavnost, 
zmožnost združevati prodorno spoznanje z besedo 
tolažbe in spodbude. (sv. Janez Pavel 11.) 

MARIJA, NAŠA SOPOTNICA 


Sveta Marija, Mati nežna in močna, 

naša sopotnica na cestah življenja: 

vselej, ko premišljujemo, 

kako velike stari 

ti je storil Vsemogočni, 

nas zajame silna otožnost, 

ker smo tako zelo počasni; 

in začutimo. 



bomo iskali ne le obraz Gospoda, 
temveč se bomo zazrli tudi vate, 
ki si živa podoba človeške pozornosti 
do vseh, ki so v potrebi. 

Tudi mi bomo pohiteli ljudem naproti 
in jim prinesli enake sadove veselja, 
kot si jih nekoč prinesla ti 
svoji oddaljeni sorodnici Elizabeti. 


da moramo 
pospešiti svoj 

korak, 

da bi stopali 
vštric s teboj. 

Mati, ozri se na 

nas, 

ki bi te radi 
prijeli za roko, 

da bi mogli 
korakati hitreje 
s temi našimi 
utrujenimi nogami. 

Ko bomo tudi 
mi postali romarji 
vere. 


Tonino Bello 

MJU-POMUDNI ŠOPEK 


Meseca maja je pomlad na 
vrhuncu, zato se vsekakor 
spodobi, da je vaše stanovanje, 
hiša ali vsaj miza okrašena s 
primernim cvetjem. 

Ker je maj, boste za osnovo 
seveda uporabili šmarnice, 
vendar priporočam, da vsaj 
prvega maja šopku dodate 
rdeče nageljne. Naj vas ne 
zmoti ne rdeča barva, še manj 
vonj, ki takole na hitro in po 
vrhu lahko zadiši nekoliko 
socialistično, celo komunistično. 
Nagelj v osnovi diši po žuljavih 
dlaneh in poštenem znoju, in 
prepričan sem, da je prav ta 
vonj, pomešan z žaganjem in 
smolo, vel po delavnici Jožefa 
delavca! 

Kot že rečeno, je mesec maj mesec šmarnic. Prav in lepo je, da so 
šmarnice v šopku vedno sveže. Če se le da, jih menjajte prav vsak dan. Ne bo 
narobe, če boste v šopek zamešali tudi kašno narciso. Ime so res dobile po 
človeku, ki se je zaljubil v lastno podobo in so tako na neki način prispodoba 
za egoizem. A eno od ljudskih imen za to rožo je tudi ključavnica. In pravilna 
ljubezen do samega sebe je pravzaprav ključavnica in ključ za ljubezen do 
bližnjega. In Boga. 

Ne bodite prehitro zadovoljni s skromnim šopkom. Dajte si duška in se 
poigrajte z barvami in vonji, saj si v maju »cvetlice dobrave venčajo glave« 
in se »raduje polje in gaj«! Cvetja, ki je odslužilo Majniški Kraljici, pa tudi 
ne zavrzite prehitro. Lahko ga prihranite do telovske procesije in ga z 
Marinim blagoslovom posujete na pot Kralju, ki se bo v Rešujem Telesu 
prihodnji mesec sprehodil preko naših vasi, polj in mest! 

Gregor Čušin, Na tretji strani 

Včeraj nas je učiteljica vprašala, če smo že kje videli venec dvanajstih 
zvezd na svetlomodri podlagi. Veliko nas je dvignilo roke in učiteljica je 
rekla: »No, David, kje je še venec dvanajstih zvezd?« 

»Na zastavi Evropske skupnosti, ker je to znak združene Evrope.« 

»Zelo dobro, to sem želela slišati,« je bila učiteljica zadovoljna. 

Jaz pa sem še kar tiščal roko v zrak. 

»Si še kje odkril te zvezde, Jan?« je končno vprašala še mene. 

Povedal sem tako, 
kot mi je razložil dedi: 
»Venec dvanajstih 
zvezd ima okoli glave 
podoba Marije, ki je 
naslikana po Svetem 
pismu. In ker je 
Marija postala tudi 
zavetnica Evrope v 
boju proti Turkom, so 
izbraU te zvezde tudi 
za podobo združene 
Evrope.« 

»No, to za nas 
sedaj ni pomembno! Vedeti mi morate le, da je to znamenje Evropske 
skupnosti. Zdaj smo tudi mi del veUke Evrope, naš pesnik Prešeren in 
pisatelj Cankar pa sta s svojo umetnostjo že bila del Evrope,« nam je 
razlagala učiteljica. »Tudi naši sUkarji in arhitekt Plečnik so biU v Evropi 
dobro poznani.« 

Spomnil sem se, da mi je dedek to rekel tudi za Slomška, zato sem 
zopet dvignil roko in povedal: »Tudi škof Slomšek je deloval v Evropi. Kot 
papeški poslanec je pregledoval vse benediktinske samostane. V njih so 
živeU najbolj učeni menihi in imeU so najlepše knjižnice.« 

»Dobro, Jan, torej tudi Slomšek je del Evrope,« me je pohvalila 
učiteljica in bil sem vesel, da je le priznala nekaj velikega tudi škofu 
Slomšku. 

Doma sem vse pripovedoval dediju in babici. Zelo sta me pohvalila, 
babica pa je še rekla: »Lahko bi povedal še več - da je Slomšek napisal 
knjigo Blaže in Nežica v nedeljski šoli, da so jo kmalu prevedli v dva 
evropska jezika in da so jo v šoli zelo dolgo uporabljali.« 

»Babi, saj je bilo že to preveč, da sem najprej povedal o Marijinih 
dvanajstih zvezdah, pa me sploh ni hotela poslušati. Ne vem, zakaj si ne 
upa tega priznati, če je to res! No, pri Slomšku pa mi ni mogla reči, da to ni 
res! Babi, ti ne veš, kako se v šoli še vedno bojijo povedati kaj o Bogu, 
Cerkvi in duhovnikih,« sem učil babico, kot da bi bila moja učenka. 

Babi in dedi pa sta se smejala in mi rekla: »No, hvala Bogu, da si vsaj ti 
korajžen!« 

Povzeto po: M. Razboršek, Ljuba Marija k tebi prihajamo 

SANJSIU ŽENSKA IN PKINC NA BEIEM 



Nekdo je na poti k tebi, vendar ga 
dolgo ni ... Čas beži, ti pa hrepeniš po 
ljubezni in nežnosti. Morda se ti zdi, da 
so na vrsti kompromisi in je napočU 
čas, ko znižaš merila in se prepustiš. 
Stojiš pred semaforjem, na katerem 
gori rdeča luč. Ne zapelji v križišče! 

Razlogov za zmenke je polno, a 
pravi je le eden - na zmenek greš, da 
morda spoznaš svojo bodočo ženo, 
svojega bodočega moža. Zastarelo 
razmišljanje, a edino, ki osreči. Preden 
začneš razmerje, se vprašaj: Ali je to 
oseba, za katero si želim, da bo 
mama/oče mojih otrok? O razlogih, 
zakaj z nekom, ki ti je všeč, ne bi šel/-a 
na zmenek, se zdi čudno razmišljati, 
kajne? Kljub temu naredi seznam 

razlogov, zaradi katerih hodiš na zmenke ti. Do sebe bodi iskren/-a. 
Seznam nato dopolni še s seznamom lastnosti, ki te pri nasprotnem spolu 
odbijajo in zaradi njih ne bi šel/-a na zmenek. Tako si boš postavil/-a 
merila, kakšnega fanta/punco sploh hočeš. Ko bo čas za zmenek, boš bolj 
sproščen/-a. Vedel/-a boš, koga iščeš. In z lahkoto boš rekel/-a: »NE.« Še 
lažje pa: »JA!« Ko seveda srečaš tisto/tistega, ob kateri/katerem boš 
začutil/-a, da s tvojimi meriU ni čisto nič narobe. 



Se tvoj princ na belem konju oz. tvoja sanjska ženska ne pokaže od 
nikoder? Ne zapelji v rdečo = Ne spuščaj svojih merU! Najprej vzljubi 
sebe. Največja zapoved pravi: Ljubi svojega bližnjega kakor samega sebe 
(Mr 12,13). Na ta drugi, morda najpomembnejši del, pogosto pozabimo. 
Takole pravi Chrystalina Evert: »Sčasoma sem se naučila, da se pri drugih 
ne bom zadovoljila z manj, dokler bom lahko spoštovala in ljubila sebe.« 

Ko vzljubiš sebe, sledi drugi korak: Premisli, kakšnega fanta hočeš. 
Poskusi zapisati svoja pričakovanja in jih utemelji. Tako boš razumel/-a, 
kaj pričakuješ in zakaj. Visoki kriteriji so privlačni, saj so fantom všeč 
samostojne punce, ki vedo, kaj hočejo. Eantje pa ne bodite copate, tudi vi 
ne spuščajte svojih merU. Poženščenost je morda modna - vendar punce 

obožujejo močne in odločne moške. Ne brez razloga - le takšen moški 
lahko uresniči njihova najbolj skrita hrepenenja. 



Duhovnikovo srce pogosto krvavi. Največkrat krvavi takrat, ko 
vidi odpad od Boga pri tem ali onem človeku. Zlasti ga bolijo odpadi 
mladih ljudi, na katere je bil na različne načine povezan. Mnoge je 
sam krstil, učil verouk, pripravljal na prejem zakramentov, molil 
zanje, trepetal zanje v odločilnih trenutkih njihovega življenja. Potem 
pa je gledal njihov žalostni odpad od Boga in vere. Čudno se mu zdi, 
da ljudje bolj ljubijo temo kot sonce, kalno vodo bolj kot bistro 
studenčnico, smrdljivi zrak bolj kot čisti višinski zrak. Z lahkoto 
zavrnejo ponujeno roko prijatelja in primejo za šapo zveri, ki jih bo 
prej ah slej uničila. Z eno besedo, zavržejo Kristusa in vede ali nevede 
sprejmejo hudiča in mu izročijo svoje življenje. Strašno in 
nerazumljivo je to skrivnostno zlo, ki spremlja človeštvo. 

Pred seboj imam podobo mladega dekleta, ki je postala nezvesta 
Kristusu, s tem pa tudi zavrgla čast in dostojanstvo božjega otroka. 

Tega ni storila naenkrat, za takšno gnusno dejanje se človek 
pripravlja postopoma. Zgodi se tisto, kar včasih vidimo pri beležu na 
steni. Najprej nastane mala luknja, potem se pa luknja veča in veča do 
takšne mere, da se nam zdi neobvladljiva. To je podoba odpada 
človeka od Boga, ki se je začel v nekem trenutku, zdaj pa drvi v 
prepad in ga lahko reši le silna Božja milost. Kot je zelo težko 

pomagati človeku, ki se 
kotali po strmini, tako je 
prav tako težko pris¬ 
kočiti na pomoč tistemu, 
ki se je vrgel v vrtinec 
nezvestobe in odpada. 
Tak človek je poln 
samega sebe. 

Odpad od vere se 
najprej začenja zaradi 
človekove ošabnosti in 
samozadostnosti. Ošaben 
človek postaja sam sebi 
merilo življenja. Meni, 
da ima samo on najbolj 
prav. 

Dekle, ki jo imam 
pred očmi je bila vedno 
polna sama sebe, zato ni 
hotela sprejemati pozi¬ 
tivne spodbude drugih, zlasti ne duhovnikovih. Pri njej je bila vedno 
prisotna kljubovalnost. Pri takšnem stanju nastane nekaj zanimivega. 
Človek, ki je domišljav in poln samega sebe, postaja vedno bolj 
dojemljiv za negativne spodbude. Takšen človek si išče krog prijateljev 
sumljivih moralnih vrednot, zlasti na spolnem področju, krog 
upornikov in nezadovoljnežev, krog uživačev in povzpetnikov, ki se 
uveljavljajo tudi na račun drugih. In tako se zgodi nekaj zanimivega. 
Ošaben in domišljav človek, ki meni da je svoboden, postane veliki 
odvisnik in dejansko suženj. Prava in 

resnična svoboda je samo v Bogu. Tako ni čudno, da se takšen človek 
noče udeleževati tednov duhovnosti ali duhovnih vaj, odveč mu je 
obisk nedeljske maše, molitev se mu dozdeva nepotrebno opravilo. 


V vsakem človeku 
je vedno praznina, ki 
si jo mora napolniti. 
Če si jo ne bo napolnil 
z pozitivno vsebino si 
jo bo napolnil z 
negativno. Negativnih 
ponudb je vedno več. 
Ena od njih je tudi 



glasba. Ko prisluhnimo glasbi, ki jo poslušajo takšni od negativne 
energije odvisni ljudje, vidimo, da je to glasba nereda, surovosti, 
pohotnosti in pokvarjenosti. S pogostnim poslušanjem takšne glasbe si 
bo človekova podzavest in pozneje tudi zavest poistovetila z njeno 
filozofijo in sporočili. Vsaka glasba ima neki namen in cilj. Ni čudno, 
da postaja govorjenje in obnašanje teh ljudi, ki tako glasbo poslušajo, 
prostaško in surovo, z lahkoto se pa v njih rušijo moralne vrednote. 

Človek je najbolj ranljiv na področju telesnosti in spolnosti. Tega 
se zavedajo akterji zabavne industrije, ki postajajo grobokopi človeške 
civilizacije. Načrtno ti ljudje uničujejo vse to kar je sveto. 

To pa je tudi človekova spolnost, ki se prikazuje samo kot sredstvo 
brezmejnega uživanja brez odgovornosti in medsebojnih odnosov. V 
takšni nori igri postaja človek samo še predmet izkoriščanja. Naj večja 
žrtev tega gledanja so mladi ljudje, ki stopajo v življenje. Razumljivo 
je, da človek, ki se preda temu noremu ritmu greha in pokvarjenosti 
ubije v sebi vsak odnos do Boga. Bog ne postane samo tujec, temveč 
najbolj nezaželeni sopotnik na njegovi življenjski poti. Zato ubij Boga 
v človekovem srcu in mu boš z lahkoto zavladal. 

Ne čudim se, da prej omenjenega dekleta ne vidim več v cerkvi, 
kaj šele pri spovedi in obhajilu, ima pa čas za vse mogoče zabave, 
žurke in flirte. Fantje se pogosto menjavajo v njenem življenju. Prej 
ali slej se bo zaradi svoje nenasitnosti preselila k svojemu ljubimcu in 
v sebi ubila še zadnji košček samospoštovanja in dostojanstva. Kot 

ponavadi tudi takšna zveza ne traja dolgo. Neobvezna spolnost vodi v 


zasičenje in otopelost. 



Življenje v grehu je 
tisto, kar predvsem ubija 
vero. Nekaj časa je 
mogoče vero tudi igrati. 
Greš k maši, morda celo 
prejemaš obhajilo, vse to 
pa delaš brez notranje 
naravnanosti. Dekletu, ki 
jo imam v mislih je tako 
počasi ugašala vera. 
Najprej je začela opuščati 
nedeljsko mašo. Za njeno 


opustitev je našla takoj opravičilo; enkrat so to bili nastopi, drugič 
celonočna zabava, tretjič namišljena bolezen, četrtič zaslužkarsko 
delo. Bog je bil v njeni zavesti odrinjen na sam rob, potem pa je počasi 
izginil iz njenega življenja. Morda je k temu pripomogla tudi 
nenačelna vzgoja staršev in tudi njihovo opuščanje nedeljskih 
dolžnosti. Ko enkrat starša popustita nastane plaz, ki ga ni mogoče več 
ustaviti. 

Kot duhovnik se dobro zavedam kam pelje takšno življenje brez 
Boga. Človeške zamisli se začnejo podirati kot domine, ostaja praznina 
in brezciljnost in nazadnje obup. Vse tisto na kar človek navezuje 
svoje srce se lomi in izginja v nič. Brez Boga je samo še tema in to 
strašna tema, v kateri se človek za vedno izgubi. 


SREfiANJAZ BOIEČIMI TRENUTKI 


V starih letih se človek rad vrača s svojimi mislimi v svet svojega 
otroštva. Če bi tisti čas primerjali z današnjim, bi kmalu videli, kako 
je bil drugačen. Bili so to časi pomanjkanja. Manjkale so osnovne 
dobrine. Ni bilo kruha, oblek, prav tako ne šolske malice in v šolo je 
bilo potrebno iti vsak dan tudi po dežju in snegu. Sam sem hodil v štiri 

kilometre oddaljeno Kostanjevico. Drugi otroci so imeli še veliko 
daljšo pot. Na domu pa smo bili tudi otroci zelo zaposleni. Bilo je to 
delo v hlevu, svinjakih in tudi na njivah. 

Bilo je pa še nekaj, kar 
je zaznamovalo otroke tiste 
povojne generacije. Več 
kot polovica otrok je bilo 
brez enega od staršev. 
Mnogi so padli med vojno 
ali pa so končali pod streli 
komunistične vojske. Sam 
sem izgubil očeta v 
nemškem taborišču. Umrl 
je je tri ure pred mojim 
rojstvom. Tako sem kot 
otrok ostal brez očetove 
zaščite v trenutkih, ko sem 
se čutil ogroženega. "Udari 
po siroti," je bil včasih 
bojni klic tistih, ki so imeli 
veselje se izživljati nad 
siroto. Trpeli pa so zlasti tisti otroci, kateri očetje so padli na 
domobranski strani. Velikokrat so morali iz ust "tovarišic" slišati 
najbolj sramotne besede na račun svojih padlih očetov. 



Nekega dne je učiteljica vzvišeno govorila otrokom v razredu o 
junaškem partizanskem boju, o revoluciji, ki je ljudem prinesla 
svobodo. Vsaka njena druga beseda je bila beseda partizan. Te njene 
besede je poslušala neko dekletce. Ob besedi partizan so ji prišle v 
glavo neke misli, ki pa niso bile povezane s svobodo, srečo, 
osvoboditvijo. Med pripovedovanjem učiteljice je večkrat dvignila 
svojo roko v želji, da bi v svoji naivnosti rada nekaj povedala. 
Učiteljica tega ni opazila. Preveč so jo prevzela borbena čustva. 
Končno pa je le opazila deklično rokico, ki jo je povzdvigovala. "Kaj 


bi rada povedala?" Besede niso bile nič kaj prijazne. "Mojega ata so 
pa partizani ubili. Mama in otroci ga zelo pogrešamo in mamo vidimo. 

kako se velikokrat joka". Učiteljica jo je prezerljivo pogledala in vsaj 
tisti dan ni imela več poguma, da bi še kaj povedala o junaških in 
dobrih partizanih. 

Takšni so pač bili 
tisti časi. Zdaj pa bi 
rad povedal o nekem 
dogodku, ki se mi je 
kot otroku globoko 
vsadil v moje srce. Bil 
sem v drugem ali 
tretjem razredu, ko je 
nekdo med poukom 
potrkal na vrata naše¬ 
ga razreda. To se je 
redkokdaj zgodilo. Če 
pa se je že zgodilo je 
to pomenilo, daje pri¬ 
šlo do izrednega do¬ 
godka. Predno je uči¬ 
teljica odšla vrata 
odpret je nam naro¬ 
čila, da moramo ostati 
popolnoma tiho, dok¬ 
ler se ne vrne. Seveda 
smo jo otroci poslušali in iz naših ust ni prišla nobena beseda. Vsi smo 
strmeli v vrata in čakali, kaj se bo zgodilo. Od zunaj smo slišali neke 
besede, ki pa jih nismo mogli razumeti. 

Čez nekaj trenutkov se je učiteljica vrnila nazaj v razred. Njen 
obraz je bil zaskrbljen in zelo resen. Poklicala je deklico, ki smo jo 
klicali Veri. Bila je moja soseda. Še bolj me je začudilo, ko je poklicala 
še mene in mi naročila, da bom spremljal Verico domov. Učiteljica 
nam ni povedala, kaj je vzrok za ta najin odhod, iz zaskrbljega obraza 
učiteljice pa sva oba spoznala, da gre za neko resno stvar. Med potjo 
se nisva nič pogovarjala. Bila sva zamišljena in tuhtala, kaj se je 
zgodilo. 

Končno sva le dospela do domače vasi in prispela sva do njenega 
domačega dvorišča. Čudno se nama je zdelo, da je bilo na dvorišču 
več ljudi kot običajno. Z Verico sva skupaj stopila v hišo in zagledala 
sva prizor, ki se mi je za vedno vtisnil v spomin. Na postelji je ležala 
Verina mama Malči oblečena v delovno obleko. Bila je mrtva. Okoli 
nje so bile vaščanke, ki so nemo strmele v pokojno in molile rožni 
venec. Takrat je k Verici pristopila njena teta. Še danes se spominjam 
njenih besed. "Verica, tvoja mama je šla v nebesa. Zdaj je pri Bogu in 
angeli so jo sprejeli. Odslej naprej te bo spremljala iz nebes. Še naprej 
te bo imela rada. Od zdaj naprej boš imela v nebesih dve mamici, 
Marijo in svojo mamico". Verica se je nagnila k svoji mami in jo 
začela božati po obrazu. Kaj pa je tedaj očutilo njeno otroško srce pa 
je vedela le ona sama. Danes vem, da so bile besede njene tete modre 
in za majhnega otroka najbolj tolažilne. 



Vera je že prej izgubila svojega očeta. Umrl je zaradi jetike, ki je v 
tistem času pobirala ljudi. Mati je ostala na kmetiji sama s svojima 
otrokoma. Bila je pridna in skrbna žena. Ni ji bilo lahko. Med vojno 
jim je pogorela hiša, ostala je kmetija. Zato je morala poprijeti za 
vsako delo. Na dan svoje smrti je imela pečarja, ki jim je delal krušno 

peč. Medtem, ko je pripravljala opeke, se je mrtva zgrudila na tla. 
Umrla je zadeta od kapi. 

Z malo starejšim bratom sta nadaljevala z delom na kmetiji. Nekaj 
let jim je pomagala teta, ki je bila tudi vdova in otrokoma 
nadomeščala mamo. Vera je pozneje postala samoraslo dekle, 
pripravljena je bila sprejeti vsako delo in tudi prva iz vasi končala 
višjo šolo. Iz tega dogodka lahko vidimo, kako lahko človek tudi v 
težkih razmerah zraste v vrednega človeka in kaj pomeni vera v 
najtežjih trenutkih življenja. 





Gospod, k tebi prihajam 
z zaupanjem in te prosim, 
da sprejmeš naš dar. Ni 
drugega kot preprosta mo¬ 
litev za tiste, ki so se odločili 
hoditi za teboj. Majhen in 
skromen je v primerjavi z 
velikimi odločitvami mno¬ 
gih duhovnikov, redovni¬ 
kov, redovnic in misijo¬ 
narjev. Naj ob zgledih in 
priprošnji ljudi, ki so se ti 
popolnoma izročili, tudi v 
nas raste želja, da bi vsi 
spoznali tvoj načrt za svoje 
življenje in ga v ljubezni in zvestobi uresničevali. 

Ti si dobri pastir. Kdo si ne želi dobrote? Ko hodimo po poti 
življenja, nas ti vedno spremljaš. Ko pademo, nam ponujaš roko. Ko 
stojimo, paziš, da ne pademo. Obenem pa nas vedno vabiš, naj smo 
tudi mi dobri. Želiš, da smo srečni in da izkazujemo vsem dobroto. 

Vsakemu izmed nas si dal mnoge talente, ki jih moremo uporabiti 
za svojo srečo v poklicu, za katerega se določamo. Morda kliče tudi 

koga izmed nas, da bi ti služil kot duhovnik, redovnik ali redovnica. 
Prosimo te, daj mu poguma, da se odzove tvojemu klicu. Da postane 
oznanjevalec in delivec Jezusa. 


Spominjam se, da so me moji starši v neki zimi večkrat peljali k 
zdravniku. Zelo slabo sem se počutil, toda družinski zdravnik ni pri 
meni odkril nič kaj posebnega. Ne veliki petek pa sem potožil mami, 
da me zelo boli v trebuhu. Mama mi je povila v veliko odejo in me 
nesla v dnevno sobo, da je postregla očetu in drugim otrokom. 



Ko sem ležal sem gledal v strop in poslušal, kako se drugi 
pogovarjajo. Takrat sem zaslišal neki neobičajni zvok, ki je prihajal iz 
drugega nadstropja. S kavča, kjer sem ležal sem gledal, kdo bo prišel. 
To niso bili koraki, zvok je bil podoben nekemu šelestenju svile. Mislil 
sem, da je zgoraj nekdo, ki bo prišel po stopnicah. 

Gledal sem, kdo se bo pojavil. Šelestenje je postajalo vse bolj 
glasno in spraševal sem se, kdo bi mogel priti. Starši niso govorili o 

nobenem gostu, ki bi moral priti. Pa se je vendar nekdo spuščal po 
stopnicah. Na zgornji stopnici sem zagledal bele copate, ki so se svetile 
kot da bi bile svilene. Potem se je pojavila obleka iste barve. Bela halja 
se je spuščala po stopnicah in kmalu zatem sem zagledal skrivnostno 
osebo. 



Mlada dama se je nagnila k meni in me pogledala v oči. Ta mlada 
dama je bila Marija, čisto podobna tisti, ki smo jo imeli za božič v 
jaslicah. Pokleknila je pred mene in me vprašala: "Zakaj si tako 
žalosten?" Premišljeval sem, kaj bi ji odgovoril in lahko bi ji rekel 
marsikaj. Ona mi je rekla, da me razume. Spoznal sem, da lahko vidi 
tudi moje misli. Povedala mi je, da sem v smrtni nevarnosti in da 
moram še pred jutrom oditi v bolnišnico. Drugače bo prepozno in bo 
morala priti po mene. Vprašala mi je, ali vem kaj to pomeni. Razumel 
sem, da se ne bom nikoli več vrnil domov. 

Povedala mi je, da sem pravilno razumel in rekla mi je, da se 
moram sam odločiti, ali naj ostanem ali naj grem z njo. Odločitev sem 
moral napraviti sam. Ta žena mi je bila tako lepa, tako polna 

razumevanja in ljubezni. Nisem dolgo razmišljal. Odločil sem se da 
grem z njo. 

Nežno se mi je nasmejala in 
mi razložila, da me imajo oče in 
mama ter sestre zelo radi in bodo 
zelo žalostni, če jih bom zapustil. 
Kljub njenim besedam sem 
vztrajal, da grem z njo. Opazil 
sem, da je razočarana. Zagledala 
se je v strop in molčala. Ko me je 
znova pogledala je imela resen 
obraz. Rekla mi je. "Odkrila ti 
bom skrivnost, ki jo samo redki 
poznajo. Če boš ostal s svojo 
družino, boš videl Jezusa, ki se bo 
vrnil in živel z ljudmi." Jasno sem 
razumel, da bo Kristus spet bil 
med nami in da ne bo več živel 
med zvezdami, kako me je poučila 
za božič mama. Bil sem 
vznemirjen. Poskušal sem se 
vsesti."Kdaj, kdaj se bo vrnil?" 

Spet se je nasmejala in me pozorno položila nazaj na blazino.: 
"Miren bodi!" Rekla mi je, da bom starejši, morda že odrastel in bom 
med prvimi, ki ga bo prepoznal.. Čeprav tega nisem povsem razumel 
sem občutil, da bi lahko bilo življenje pred menoj še zelo zanimivo. 
Rekla mi je, da moram iti v bolnišnico, čimprej bo to mogče in da 
moram prepričati starše, naj to čimprej naredijo. 

Poznal sem zdravnika in njegovo ambulanto, ne pa bol-nišnice. 
Marija mi je rekla, kaj moram reči staršem. Povedala mi je besede, s 
katerimi naj prepričam starše. Zdelo se mi je, da je Marija zadovoljna, 
ker sem bil pripravljen na srečanje s starši. Povedala mi je, da je 
družinski zdravnik pripravljen in me čaka v bolnišnici. Dala mi je na 
znanje naj se nič ne bojim, ker bo vse dobro. Poljubila me je na čelo in 
me pokrila do glave. 

Odhajala je zraven kuhinjskih vrat. V kuhinji je moja družina 
večerjala in jo niso opazili. Ko je odšla sem poklical starše. Zunaj je že 
bila noč in ni ostalo veliko časa, da bom rešen. Čimprej sem moral v 
bolnišnico. Ko sem staršem dejal, kar sem moral povedati, so mi 
postavili ista vprašanja, kakšna mi je povedala Marija, da me bodo 
vprašali. Zdelo se mi je, kot da ponovno doživljam isti dogodek. Oče je 
pristal, da pokliče zdravnika, čeprav je že bilo pozno. Bil je veliki 
petek in vse je bilo že zaprto. Na očetovo veliko presenečenje, je bil 
zdravnik v ambulanti. Napotil nas je naravnost v bolnišnico. Operiran 
sem bil na slepiču. Če bi samo še malo počakali, bi se razlil in bi umrl. 
Prebudil sem na Veliko nedeljo s prvimi sončnimi žarki, ki so prihajali 
v sobo. Marija me je rešila. 

PRIČEVANJE ZNANEGA FIIMSKEGA 
IGRAICA 


Mediji veliko pozornost pos¬ 
večajo športnikom, filimskim zvez¬ 
dam, pevcem zabavne glasbe, 
manekenkam... Vse pogosteje pa 
tudi slišimo, kako so mnogi izmed 
njih odvisniki, nezvesti v svojih 
zakonski zvezah, mnogi se Per-ajajo 
nemoralnosti in pogosto se odločijo 
za samomor. Včasih pa tudi slišimo 
o njih kakšno pozitivno novico. 
Mnogi spoznajo svojo zablodilo 
življenje, nekateri pa se spreobrnejo 
k veri. 

Filmski igralec Gary Sunise je 
zelo poznan v svetu filma. Gledali filmov ga poznajo po vlogi 
vojaškega poročnika v filmu Forrest Gump in tudi po vlogah v filmu 
Apollo 13 in televizijski seriji CSI: New York. Siniše je pred kratkim 

postal katoličan. Svoje spreobrnjenje je popisal v knjigi Hvaležen 
Amerikanec. 

Že prej je bilo znano, da se je njegovo spreobrnjene pričelo po 
njegovi ženi, prav tako znani filmski igralki Moiri Harris. Moira 
Harris je imela težko usodo. Njen velik problem je bil alkohol. Rešitev 
zanjo je bilo samo zdravljenje. To zdravljenje se je začelo v društvu 
anonimnih alkoholikov. Garry je o tem takole spregovoril. 



"Nekega dne je moja žena iskala to društvo. Tako je zašla v neko 
katoliško cerkev. V njej je srečala neko drobno ženičko in jo vprašala, 
kje se odvijajo sestanki anonimnih alkoholikov. Ta žena ji je rekla, da 
bi bilo dobro, če bi prej postala katoličanka." Igralec potem 
pojasnjuje: "Ne vem točno, ali po tem besedah se je v moji ženi nekaj 
spremenilo. Besede so se dotaknile njenega srca. Moirina mati je bila 
katoličanka, a se je pozneje oddaljila od Cerkve. Poročila se je z nekim 
protestantom in tako tudi svoje hčerke ni versko vzgajala. 

Ko je Moira končala svoj projekt, je odpotovala v Severno 
Karolino, kjer je Garry snemal film Bruno, z igralko Shrlej MacLaine. 

Igralec v svoji knjigi pove, da se je vse to dogajalo, ko je divjal 
orkan. Zaradi nevarnosti, ki je grozila mestu, je želel čimprej 
odpotovati, da bi ujeli avion za Los Angeles. 

"Ko smo se vozili proti aerodromu smo opazovali divjanje orkana. 
Moja žena mi je tedaj rekla, kako je začela zahajati v katoliško cerkev 
in da načrtuje, da bi postala katoličanka". Moira se je začela intezivno 
pripravljati na prejem zakramentov. Z njo se je začela hoditi tudi 
ostala družina. 

Moira je postala 
katoličanka leta 2000. 
Njen soprog Gary se je 
začel zanimati za vero 
leto pozneje, po tistem 
znanem terorističnem 
napadu v New Yorku, 
ko se zrušile tiste dve 
stolpnice. Gary je prav 
v veri našel veliko tolažbo. Zlasti so ga pretresla dejanja nekaterih 
ljudi, ki so tako požrtvovalno reševali ranjence. Mnogi ljudje so bili 
pripravljeni darovati svoja življenja. Tudi sam je začel sodelovati v teh 
akcijah. 

V svojem pričevanju, ki ga je imel na konvenciji Kolumbovih 
vitezov je imenoval frančiškana, gasilskega duhovnika Mychala 
Judgea, ki je umrl, ko je reševal ranjence. Gary je postal katoličan na 
božični večer leta 2010. 

"Ženi in otrokom sem dejal, da jih peljem na večerjo 
presenečenja. Bili so zelo presenečeni, ko sem se zaustavil pred neko 
cerkvijo. Vprašali so me, kaj bomo tam delali. Odpeljal sem jih k 
duhovniku, ki me je že nekaj časa pripravljal na krst in mi je vpričo 
moje družine ta večer sprejel v katoliško občestvo. Bilo je čudovito". 

Od takrat naprej se je Siniše priključil mnogim humanitarnim 
akcijam. V svoji knjigi opisuje to svoje delovanje. Tako je med ostalim 
tudi zapisal: "Pomoč drugim je po tistem strašnem 11. septembru, ko 
smo se soočili s strašno realnostjo in s strahom nad prihodnostjo 
našega planeta, ozdravila moje zlomljeno srce". 

lETOŠNJAMEUKANOČ 


Vsaka velika noč pusti v človeku svoje sledi. Tudi letošnja jo je. 
Praznik Jezusovega vstajenja ima močno sporočilo. Na koncu vsega ne 
bo zmagala smrt temveč življenje. Kjer ni upanja na večno življenje, 
tam ugasne sleherno veselje. 

Kristjani pričujemo o velikem upanju, ki je zasijalo na 
velikonočno jutro, čeprav za zdaj še hodimo v polmraku, čeprav so 
znamenja greha in smrti povsod navzoča. Toda zmaga je gotova in ni 
je sile, ki bi jo mogla ogrožati. Hoditi moramo z velikim zaupanjem, v 
veri in potrpežljivosti. Do tistega dne, ko bo Bog obrisal vse solze z 
naših oči. Tedaj ne bo več smrti, tudi ne bo več žalovanja, ne vpitja ne 
bolečine; zakaj kar je bilo prej je minilo. 

Ob tej priložnosti bi se rad zahvalil vsem tistim, ki ste veliko noč 
praznovali v pravem duhu. To ste tisti, ki ste imeli pogum in opravili 
spoved. Praznikov ne more biti brez priznanja svoje grešnosti. Tisti, ki 

tega ne naredi, ne more razumeti Kristusovega trpljenja in njegove 
smrti, ne more razumeti Jezusove ljubezni. Letos je bilo prvič, da 
nismo imeli kapucinskega redovnika, ki bi spovedoval. Hvala Bogu, da 
smo imeli g. Braneta Zadnika, ki je priskočil na pomoč in g. Janeza 
Zdešarja, kije tudi pomagal spovedovati. 

Cvetna nedelja je mala velika noč. Lepo je, da ohranjamo stare 
običaje in prinesemo k blagoslovu oljčne vejice, butarice in ostalo 
zelenje. Tistim staršem, ki ste se potrudili, da ste napravili svojim 

otrokom butarice, gre vse 
priznanje. Naša vera raste in se 
ohranja po lepih doživetjih. 
Tega ne smemo pozabiti. 

Vesel sem, da se v naši 
župniji ohranja obred umi¬ 
vanja nog našim možem. To ni 
samo spomin na dogodek zad¬ 
nje večerje temveč tudi pre¬ 
buditev misli, da je bila zadnja 
večerja dejanje mož. To nas 
spominja na silno pomembno 
vlogo mož, ki jo imajo očetje 
pri verski vzgoji svojih otrok. 
Pri Judih imajo glavno vlogo 
pri verski vzgoji otrok prav 
očetje. Zato se vedno zah¬ 
valjujem vsem tistim možem, ki 
ste tudi letos sodelovali pri 
umivanju nog. Hvala družini 
Brede in Bojana Bradača pri 
pripravi večerje. 

VeU^nočni zajtr^ ^ gaje pripravila MUem SCemenše^ 

Moja velika bolečina je, da ne morem vsa leta kot župnik doseči, 
da bi se večje število faranov udeleževalo verskih obredov pri svetem 
tridnevju; to je vel. četrtku, vel. petku in vel. soboti. Prisostvovanje pri 
teh obredih so kot neke duhovne vaje, ki nas povežejo z Jezusovimi 

zadnjimi besedami in dejanji, ki jih je storil za naše odrešenje. Ljudi, 
ki to razumejo imam še posebno rad in jih cenim. 

Letošnja velika noč je bila čudovita tudi po lepem vremenu, ki nas 
je razvajalo in pomagalo pri doživljanju velikonočne skrivnosti. 
Blagoslovi velikonočnih jedil, po naši vaseh, so vedno enkratna 
doživetja za duhovnika in tiste, ki prinesejo k blagoslovu. Seveda je 
moja velika želja, da bi se vsi ti ljudje, ki pridejo na blagoslov udeležili 
tudi velikonočne sv. maše. 


!N<iš cer^eni z6or na pevs^ reviji v Sv. 'Križu 
Tisto, kar je še posebej zaznamovalo praznovanje velike noči pa je 
bilo kvalitetno in mogočno petje našega cerkvenega zbora. Na to so mi 
mnogi opozorili Zato se res najlepše zahvaljujem našim pevkam in 
pevcem za njihovo sodelovanje, posebna zahvala gre seveda našemu 
organistu Ignacu in seveda tudi Juretu. 

Vsako leto pripravimo našemu zboru velikonočni zajtrk. Že nekaj 
let za to poskrbi naša nadvse požrtvovalna in ljubezniva gospa Milena 
Slemenšek. V pripravo tega zajtrka položi vso svojo ljubezen in 

umetniško sposobnost. Človek se ne more načuditi njeni ustvarjalnosti. 
Naši pevci so ji za to njeno pozornost nadvse hvaležni in ji gredo v 
znamenje hvaležnosti, na njem dom, v Stojanski vasi, zapeti 
jurjevsko pesem. 



(Blagoslov veR^nočnifijeMna Žejnem 

Vsako leto za velikonočno kosilo poskrbi našim sestram in meni 
gospa Jožica Stezinarjeva. Za to njeno velikodušno dejanje se ji lepo 
zahvaljujemo. 

Ob tej priložnosti se moram zahvaliti vsem tistim, ki ste darovali 
svoj dar ob blagoslovu velikonočnih jedil in zlasti vsem, ki ste dali svoj 
denar za ogrevanje naše cerkve pri ofru. Bog naj vam povrne! 

Človek je zdrav, dokler ima pred seboj nova obzorja, dokler je 
pred njim neskončnost. Smrt kot konec nima nobenega smisla. "Nič 
nam ne bi koristilo, da smo se rodili, ko ne bi imeli sreče, da smo 
odrešeni", pravi sv. Avguštin. Niti gospodarski uspehi, niti ugledne 
službe, niti užitki, ki so na voljo telesu in duši, ne morejo utešiti 
njegove zahteve po neskončnosti. 

ODMEV IZ VEL DOllNE 


Cvam MNlalla m Val. Mini 

Veselo pričakovanje Velike noči se je pokazalo že na cvetno nedeljo. 
Tokrat smo se farani zbrali na župnijskem dvorišču v lepem številu. 
Od tod smo po uvodu v veliki teden in blagoslovu odšli z butaricami 
proti cerkvi. Pred cerkvijo smo naredili dolg špalir, da smo lahko 
mahali s cvetjem in zelenjem ter tako pozdravljali (župnika) Jezusov 
prihod. Prav lepo je bilo to doživetje, res spomin, kakor se je to zgodilo 
takrat, ko je navdušena množica pozdravljala Jezusov prihod in še 
slutili niso, da ga bodo čez nekaj dni pustili umoriti. 
O, kako lepo je bilo videti polno cerkev vernikov od otrok do odraslih! 
BOG daj, da bi vera v vseh nas rasla in da bi z veseljem prihajali v 
Tvoj hram, kjer nas nahraniš z Božjo Besedo, nam daš napotke za 
življenje in nam podariš svoj mir! Branka Štojs 

JURJEVSKA NEDEUA 



Vsako leto se čateški farani veselimo jurjevske nedelje. Z njo 
počastimo našega farnega zavetnika sv. Jurija, ki že stoletja varuje našo 
čateško župnijo. K temu praznovanju smo dodali še novo vsebino; slovesno 
obhajanje važnejših obletnic porok. Zelo sem vesel, ker se na moje 
povabilo odzove toliko parov. S tem svojim odzivom pokažejo hvaležnost 
Bogu, da jim je dal obhajati to obletnico. Po drugi strani pa so prav oni 
žive priče, da je mogoče vztrajati v zakonu skupaj vse življenje. Letos smo 
bili še posebno veseli tistih, ki so obhajali visoke obletnice porok. 55 letnico 
poroke so obhajali: Soško Ivan in Marija, Komočar Andrej in Ivanka, 
Rime Ivan in Zinka ter Požgaj Edvard in Jožica. Zlatoporočenca sta bila 
Zorko Alojz in Marija ter Krčelič Vinko in Dragica. Zakonski jubUanti so 
bili še Tomše Stanko in Fanika,Oštrbenk Franc in Zinka, Tomše Franc in 
Zdenka, Bradač Breda in Bojan, Zevnik Anton in Flka, Hribar Milan in 
Martina, Kolar Stane in Marjana, Hribar Aleš in Andreja, Ivanšek Robi in 
Fma ter Budič Janez in Suzana. Čestitamo! 

USPEŠNO JURJEVANJE 



Jurjevsko nedeljo zadnja leta obhajamo kot praznik župnije. Namen 
tega praznovanja je, da se farani med seboj še bolj povežemo in pokažemo 
svojo pripadnost župniji. Naši pevci so pred godom sv. Jurija šli po vseh 
vaseh in zapeli prUjubijeno jurjevsko pesem, ki oznanja pomlad in izraža 
prošnjo za božji blagoslov. Farani so pevce nagradili z jajci in mesninami. 
Vse to je prišlo prav za pogostitev vseh tistih, ki so bili pri maši. Zaradi 
napovedi slabega vremena smo to slavje prestavili v dom krajanov, ki je 
izkazalo kot modra odločitev. Posamezni farani so pokazali neverjetno 
pripravljenost pri organiziranju te pogostitve. Eni so spekli kruh, drugi 
pecivo, tretji so pripravili okusno cvrtje, četrti mize in stole. Dvorana se je 
napolnila z povabljenimi farani. Po obrazih je ljudi je bilo čutiti veselje nad 
tem druženjem. Pri organizaciji je pomagala tudi čateška krajevna 
skupnost in vedno bolj se kaže to medsebojno sodelovanje. Vsi smo ena 
družina in od nas samih je odvisna kakovost našega življenja. Vsakemu, ki 
je pripomogel temu praznovanju se najlepše zahvaljujem. 

VESEIA PIESENEČENIE NA SV. UDI 

Čateška župnija ima 
kraj na katerega je lahko 
ponosna. To je cerkev sv. 
Vida. Starodavna roman¬ 
ska cerkvica privablja 
vsak dan števOne obis¬ 
kovalce. Pred leti je bila ta 
naša bela golobica te¬ 
meljito prenovljena, vsako 
leto imamo v njej večkrat 
sv. mašo. Zlasti lepo so 
maše obiskane v mesecu 
maju, ko je šmarnična 
pobožnost. Radi imamo 
Marijo, zato nam za ta 
obisk ni žal, da vložimo 
tudi malo napora. Vse 
nam je poplačano z lepim 
doživetjem. Obiskovalce 
je pred nekaj dnevi raz¬ 
veselila obnova klopi in 
varnostne ograje. Delo je 
bilo opravljeno profesio¬ 
nalno in z veUko nav¬ 
dušenostjo. Pri tem delu 
so sodelovaU: Milan Jamnik, Stane Dimič, Igor Budič, Andrej Budič, Jožef 
Irt, Andrej Škofijanc, Jože Koprivc, Albert Račič, Andrej Oštrbenk, Franc 
Zevnik, Andrej Zofič, ekipa gostilne Les, Frenk Les in Alojz Škrabi. V 
spominsko knjigo so zapisali: Danes je res prekrasen dan, družimo se 
s prijatelji in delamo dobro delo. Novo ograjo in klop smo z 
veseljem obnovili Hvala vsem, ki so bili zraven in srečni smo, da 
nam je uspelo. 

PMZNinrJIlUEVEUKENOČI 



(R) evfiarist^je skMBturgičniples 


Praznik Jezusovega vstajenja je naš največji praznik. Na tej resnici 
temelji naša vera in vse naše življenje. Prva krščanska skupnost se je 
zavedala veličino tega praznovanja, zato je noč pred veliko nočjo preživela 
v bdenju. Brali so božjo besedo, peli so svete pesmi in s sv. krstom so 
sprejemali v svojo skupnost nove člane. Tudi letos je neokatehumenska 
skupnost iz Šmihela, Brežic in Čateža obhajala pasho v gradu Mokrice. 
Kakih 70 ljudi je preživelo čudovito noč v molitvi, veselem prepevanju, 
poslušanju božje besede in sv. evharistiji. Bogoslužje je vodil veliko 
dolinski župnik Janez Zdešar, pomagala sta mu tudi dva bogoslovca in 
sicer Janez Meglen in Jakob POetič. Čeprav je bila za menoj naporna 
sobota, sem se temu praznovanju pridružil tudi sam in jo doživljal kot 
najlepši trenutek svojega življenja. Kako bi bil vesel, da bi se temu 
praznovanju pridružil še kdo. Tako bi mu bilo dano doživeti svojo vero na 
osrečujoči način. 

HVAIA VAM, MOJI DRA6ISODEIAVCI 


Meje zveste sodehv^: Kjttarim Sb^ffnjci, Kjistina Zjoiig, MeGta ^tuGč in <Bar6ara 

Les 

Leta hitro tečejo in sam se ne zavedam, da sem tako hitro vstopil v 75 
leto življenja. V teh letih običajni ljudje že uživajo svojo pokojnino. Sam 
sem vesel, da sem še lahko na župniji in ji služim po svojih močeh. 
Duhovnikovo srce ima rado Boga in ljudi. Vendar je pa tudi resnica, da se 
vsak dan bolj zavedam svoje nebogljenosti in nemoči. Zato sem zelo vesel, 
da imam dobre farane, ki mi zadnja leta pomagajo pri moji skrbi za 
župnijo. Kako sem hvaležen našim sestram redovnicam za vso njihovo 
pomoč, našemu organistu Ignacu in Juretu ter vsem pevcem za njihovo 
požrtvovalnost. Ob sebi imam razširjeni krog bralcev božje besede in 
ministrante. Pri organizaciji raznih slovesnosti mi pomagata Andrej in 
Igor Budič, Lajgerski Tine in še mnogi drugi, Karitas vodi Milan 
Krejačič, župnijski svet Kristina Zorko. Posamezniki se radi odzovejo pri 
nastopih na radiu in televiziji. Nekateri so se mi že ponudili, da bodo 
pomagali pri centralnem ogrevanju. Vesel sem vseh obiskovalcev nedeljske 
maše. Ostanimo še naprej tako povezani. Bog vam povrni! 

SPOROČIIAINOZNANIIA 

V mesecu maju bomo pričeli z deli, ki so povezana z ogrevanjem 
farne cerkve. 

Za centralno ogrevanje župnijske cerkve so svoj dar prispevali: 
Andrej Škofij anc 60, družina Šoško iz Dobenega 100, Franc in 
Nevenka Baškovč 150, Ivan Pangerčič 100, družina Kovačič iz Dvorc 
100, Anica in Tone Šoško 50, Djurdžica in Roman Tomše 100, in 
neimenovani 100 evrov. Bog vam povrni, dobri ljudje. 



V božjega otroka je bil pri sv. krstu prerojen Matija Novak, drugi 
otrok Marka in Ane Marije Tomše iz Globočic. Staršem čestita tudi 
čateška župnija. 

Mesec maj je Marijin mesec. Verno slovensko Ijndstvo je Marijo 
častilo z šmarnično pobožnostjo. Vsi lepo vabljeni k šmarnicam na 
Čatež in ob nedeljah na Sv. Vid ob 16,00 uri. Pustimo otroke v 
Marijino šolo. 

V nedeljo, 19.00 maja bomo imeli prvo sv. obhajilo pri maši ob 10. 
Prvoobhajance priporočam v molitev. 

V soboto, 25. maja bo sv. maša ob 18,00 uri pri vaški kapeli na 
Žejnem. Lepo vabljeni. 

